ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr. 39 din 30.08.2021 

privind predarea către Ministerul Dezvoltării Lucrărilor Publice și Administrației prin

Compania Națională de Investiții „C.N.I.” S.A. a amplasamentului și asigurarea suprafețelor de teren necesare pentru depozitarea și organizarea șantierului ȋn vederea executării obiectivului de investiții „Construire grupuri sanitare ȋn interior pentru corpurile A și B ale Școlii Gimnaziale nr. 1 Blȃndești”

Consiliul Local al comunei Blândeşti; judeţul Botoşani, întrunit în şedinţa ordinară din data de 30.08.2021;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu, referatele nr. 2970/2979/2021 ale compartimentelor de specialitate;
Văzând rapoartele  comisiilor de specialitate ale Consiliului Local al comunei Blândeşti; 


Ţinând cont de adresa nr. 52197/2763/2021 a Departamentului de Promovare Investiții Invățămȃnt, Cultură și alte Obiective din cadrul Companiei Naționale de Investiții „C.N.I.”  S.A.  prin care se solicită documente ȋn vederea promovării spre finanțare a obiectivului de investiții , ȋn etapa a II-a;
În baza art. 129, aliniat (4) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE


ART. 1 Consiliul Local Blȃndești, județul Botoșani se obligă să asigure, ȋn condițiile legii, suprafețele de teren necesare pentru depozitarea și organizarea șantierului.


ART. 2 Se aprobă asigurarea finanțării de către Consiliul Local Blȃndești, județul Botoșani a cheltuielilor pentru racorduri la utilități (electrică, apă, canal, gaz sau alt tip de combustibil utilizat, etc.).


ART. 3  Primarul comunei Blândeşti va asigura executarea prevederilor  prezentei hotărâri.
Preşedinte de şedinţă

Consilier local – Constantin CIOBANU 

